b'\n_START_ARTICLE_\nSpominski znak Bukovje 1991\n_START_PARAGRAPH_\nSpominski znak Bukovje 1991 je spominski znak Slovenske vojske, ki je namenjen pripadnikom TO RS, ki so sodelovali pri blokadi voja\xc5\xa1nice Bukovje leta 1991._NEWLINE_Znak je bil ustanovljen 30. novembra 1991.\n_START_SECTION_\nOpis\n_START_PARAGRAPH_\nZnak ima obliko \xc5\xa1\xc4\x8dita iz poznogotskega obdobja, je vi\xc5\xa1ine 35 mm in \xc5\xa1irine 30\xc2\xa0mm. Kovan je iz 2\xc2\xa0mm debelega bakra, pozla\xc4\x8den in obarvan rde\xc4\x8de. V zgodnjem delu spominskega znaka je polje, vi\xc5\xa1ine 6\xc2\xa0mm in v njem napis BUKOVJE, vi\xc5\xa1ine 4\xc2\xa0mm, pod napisom sta prekri\xc5\xbeani \xc4\x8drno pobarvana polavtomatska pu\xc5\xa1ka in ro\xc4\x8dni metalec, pod njima pa je letnica 1991, vi\xc5\xa1ine 4\xc2\xa0mm. Napisi na znaku, letnica, obroba in \xc4\x8drte med barvami so polirani in pozla\xc4\x8deni. Znak je prevle\xc4\x8den s prozornim poliestrskim emajlom. Na zadnji strani je priponka.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom, ki ga kri\xc5\xbea pu\xc5\xa1ka.'